Colleen Ballinger

Si **Colleen Mae Ballinger** (natawo 'niadtong ika-21 sa Nobiyembre 1986) mao ang usa ka YouTuber, komedyante, mag-aawit ug magsusulat gikan didto sa Amerika. Nailhan siya sa iyang karakter sa internet nga gitawag kini og Miranda Sings, nagsugod sa pag-paambit og mga bidyo sa maong karakter pinaagi sa YouTube. Gipakita niya ang iyang pagka-kataw-anan sa paglibot sa lain-laing dapit, ug gimugna niya ang usa ka manag-iyang pasundayag nga giulohan kini og *Haters Back Off* (2016) gi-apod-apod sa Netflix gumikan sa karakter.

## Sayo'ng Kinabuhi

Natawo si Colleen ug nagdako sa Santa Barbara, California, ang iyang amahan nga si Tim Ballinger, usa ka tagdumala ug iyang inahan nga si Gwen, usa ka tag-balay. Nagtuon lamang siya sa balay 'niadtong ika-6 nga grado atol sa iyang Tungatungang Tulunghaan, ug mituon sa Taas-ang Tulunghaan sa San Marcos ug naghuman 'niadtong 2008 sa Kinatumhaang Pasipiko sa Azusa, diin kinalabwan siya sa *Vocal performance*. Aduna siya'y duha ka magulang nga lalaki nga si Christopher ug Trent, ug usa ka manghod nga babaye nga si Rachel.

## Buhat
### Pag-arte
Mibuhat si Ballinger alang sa Disneyland sulod sa tulo ka tuig sa California ug nag-hatag og mga leksyon alang sa mga bata. Usa siya ka tigpasundayag sa mga partido, ug miduwa siya sa karakter nga "Kelsi Nielsen" alang sa *High School Musical* sa Claremont 'niadtong 2009.

Anaa siya sa duha ka album nga; *More With Every Line* ni Tim Prottey-Jones ug sa *Self Taught, Still Learning* ni Chris Passey.

Si Ballinger adunay bahin isip usa ka nars sa Dr. Fabulous 'niadtong 2012. Naghatag siya usa ka pakigpulong sa Teatro-Kabataan kon giunsa ang paggamit og sosyal medya aron mapauswag ang imong kaugalingon isip usa ka tigpasundayag. 

Midula siya sa iyang bahin isip Kylie sa "Under The Bed," usa ka yugto sa *The Flipside* ug isip Amara sa ika-9 yugtù sa *Hipsterhood* (*Season* 2). Usa siya ka bisita sa usa ka yugtù sa *MTV True Life* nga "I'm Famous Online". Usa ka bisita usab si Ballinger nga *co-host* sa *The View* 'niadtong 2015.

Anaa si Ballinger sa usa ka *podcast* ni RuPaul, sa usa ka bidyo kauban si Todrick Hall, ug sa usa ka kasunod-sunoran nga giulohan og *#HeyUSA*.

Gikan sa Septiyembre hangtod Oktubre sa mao gihapong tuig, gihulagway ni Ballinger isip Miranda Sings ug sa iyang kaugalingon sa usa ka kasunod-sunoran nga giulohan og "*How to Makeup*" nga matan-aw sa YouTube.  Anaa si Colleen sa usa ka huni ni Flula Borg nga gitawag og "*Clouds*" 'niadtong Septiyembre 2015. 

'Niadtong 2018, Nagpakita siya isip *The Disco Dancer* sa *[[Escape the Night]]* ni Joey Graceffa, sa animasyong lilas nga *[[Ralph Breaks the Internet (lilas nga 2018)|Ralph Breaks the Internet]]* ug ang *music video* ni Ariana Grande nga "*[[Thank U, Next]]*". Nagpakita balik siya isip *The Duchess* sa *Escape the Night* (S4; 2019).

Gihimo niya ang iyang unang *Broadway* sa usa ka musikal nga gitawag kini og *Waitress*. Anaa siya niini sulod sa mga duha ka bulan.

Gi-dula ni Ballinger ang iyang bahin ginganlang "Candy" sa usa ka manag-iya-iyang pasundayag-animasyon alang sa Netflix nga *Centaurworld* 'niadtong Hulyo 2021.

### Kalampusan

Gimugna ni Ballinger ang iyang karakter isip Miranda Sings 'niadtong 2009. Nagpadayon gihapon siya sa pagbuhat bisan sukad 'niadto, ug miingon siya nga mao kini "kuno" ang iyang labing mga kalihokan-buhat nga makapatagbaw mao ang iyang mga gipang-pasundayag. Gawas sa iyang mga sundayag alang sa Miranda, si Ballinger ug ang iyang kanhing bana, mag-aawit ug kaubang YouTuber nga si Joshua David Evans, nilibot 'niadtong Disyembre 2015 ug Enero 2016 sa tibuok Amerika sa usa ka pasundayag nga musikhon ug komedya.

Si Ballinger adunay 2,000 ka mga bidyo sa iyang tsanel sa YouTube. Ang iyang kinaugalingong tsanel adunay kataw-anan, nagtubag sa mga pangutana sa iyang mga magbabasa, mga hagit, ug sa iyang adlaw-adlaw nga kinabuhi. Siya adunay duha ka bilyon nga manan-aw sa YouTube. Ang iyang tsanel sa *Miranda Sings* miabot sa napulo ka milyon nga mga magsasalmot. Duna siya'y laing tsanel alang sa *Colleen Vlogs* duna tulo ka milyon nga mga magsasalmot. Gitawag sa BuzzFeed ang iyang *Miranda Sings* nga "**Ang Hára sa Twitter**". 

'Niadtong 2013, ang pagkabantog sa iyang mga bidyo nakatabang kaniya nga makakuha og salapi gikan sa YouTube. Nagbaligya siya og mga baligya sa iyang website, ug ang pipila sa mga video adunay mga pag-endorso sa tatak. Pananglitan, ang usa ka bidyo 'niadtong 2016 gipasiugda sa mga restawran *Jack in the Box*. 'Niadtong 2016, ang *Forbes* (nga magasin) niranggo kaniya isip **usa sa mga YouTuber nga adunay labing taas nga kinitaan**.

Gikan sukad 2021 hangtod karon, si Ballinger ug ang iyang bana nga si Erik Stocklin, adunay matag pitlaw nga *podcast* nga gitawag kini og "***Kalma! kauban si Colleen ug Erik***" ("*Relax! with Coleen and Erik*").

## Kinabuhi
Sa dihang nagpuyo siya sa Los Angeles, si Ballinger mibuhat kauban ang ubang mga YouTuber aron makahimo og mga bidyo. Sa dihang mibalhin siya sa Dakbayan sa New York, dili na siya makahimo'g mga bidyo kanunay. Apan mibalik siya sa Los Angeles 'niadtong 2012. Si Ballinger ug ang iyang uyab nga si Joshua Evans (kauban-YouTuber) naminyo 'niadtong 2015. Nagbuwag sila 'niadtong 2016.

Niadtong  naa siya'y bag-ong balay sa Encino, California ug nahimamat kaniya si Erik Stocklin. Usa siya ka aktor ug iyang gipili siya isip usa ka ** ''Love Interest'' ni Miranda** sa *Haters Back Off!* . Nagsugod sila sa pag-deyt sa maong tuig ug nagpakasal sila 'niadtong 2018. Ang ilang unang anak, usa ka lalaki nga ginganlag Flynn Timothy Stocklin, natawo 'niadtong ika-10 sa Disyembre 2018. Niadtong Nobiyembre 06, 2021, ang magtiayon aduna'y kaluha, nga sila Maisy Joanne ug Wesley Koy Stocklin.

## Pag-tabang

Nagtigom si Ballinger og salapi alang sa mga bata nga adunay sakit/kanser sukad 2015, ug sa maong tuig, iyang gihatag ang kuwarta sa mga bánay nga adunay mga anak nga adunay kanser.

## Kontrobersiya

Alang sa mga kontrobersiya nga gipang-post sa YouTube, daghang nagpasangil kaniya sa "grooming" sa iyang mga fans.

## Mga pakisayran

## Mga sumpay sa gawas
* Siya sa IMDB
* Kinaugalingon nga Tsanel
* Tsanel nga Pang-blog
* Instagram ni Colleen
* Twitter ni Colleen
* Tiktok ni Colleen
* Panid sa FB ni Colleen
*Opisyal nga FB Akawnt
*Mga paninda ni Colleen